Document ID: /roh_data/filtered/fineweb-2-filterrobots_roh.jsonl.gz/67046

Il viertgel a la Punt dal Gall è vegnì montà
- Gievgia, 15.9.2016, 12:20
En la segunda fasa da sfunsar al lai da fermada Punt dal Gall è grategià quai ch'era planisà per l'emprima. Il viertgel da 33 tonnas ha pudì vegnir montà en ina profunditad da 113 meters.
Grazia al viertgel montà èn las parts en l'intern dal mir da fermada serradas ermetic, uschia che las lavurs da revisiun pon vegnir fatgas en il sitg. Il motiv per il retard da la montascha, eran ils sediments sut l'aua che han stuì vegnir dischmess. Questa lavur era daventada pli greva che spetgada ed uschia hai dà il retard. La fasa da sanaziun la pli pretensiusa, che custa 25 milliuns francs, è uschia terminada.
RR novitads 14:00